‘STEC’คว้า งาน1.3พันล. หุ้นยังน่าสน
STEC คว้างาน 1,344 ล้านบาท โบรกเกอร์แนะซื้อหุ้น หากบริษัทชนะประมูลงานได้ภายใต้รัฐบาลใหม่เพิ่มความเชื่อมั่น
7 ก.ย. 2554

STEC คว้างาน 1,344 ล้านบาท โบรกเกอร์แนะซื้อหุ้น หากบริษัทชนะประมูลงานได้ภายใต้รัฐบาลใหม่เพิ่มความเชื่อมั่น
นายวรพันธ์ ช้อนทอง กรรมการรองผู้จัดการสายงานการเงินและบริหาร บริษัท ซิโนไทย เอ็นจีเนียริ่ง แอนด์ คอนสตรัคชั่น (STEC) เปิดเผยว่า บริษัทได้ลงนามสัญญาจ้างก่อสร้างโครงการก่อสร้างสาธารณูปโภคภายนอกโรงไฟฟ้าเอสพีพี 7 โครงการ มีมูลค่างานรวมทั้งสิ้น 1,344.99 ล้านบาท กำหนดระยะเวลาก่อสร้างวันที่ 28 มิ.ย. 25541 ก.ค. 2556
บล.ดีบีเอสวิคเคอร์ส (ประเทศไทย) แนะนำ “ซื้อ” หุ้น STEC ให้ราคาพื้นฐาน 16.60 บาท และคาดว่าปีนี้บริษัทจะมีการจ่ายเงินปันผลในอัตราที่น่าจูงใจ
อย่างไรก็ตาม ที่ผ่านมาราคาหุ้น STEC ปรับตัวลงแรง เพราะนอกจากภาวะตลาดหุ้นไม่ดีแล้ว นักลงทุนยังมีความกังวลเรื่องพรรคภูมิใจไทย ที่มีสายสัมพันธ์กับผู้ถือหุ้นใหญ่กลายเป็นฝ่ายค้าน และกังวลว่างานรถไฟฟ้าสายสีแดงสัญญา 1 ซึ่งบริษัทเสนอราคาต่ำสุดที่ 2.1 หมื่นล้านบาท อาจมีการถูกทบทวนภายใต้รัฐบาลใหม่ 
ทั้งนี้ บล.ดีบีเอสฯ เห็นว่า แม้ไม่ได้งานนี้ งานก่อสร้างในมือก็สูงสุดเป็นประวัติการณ์ที่ 4.85 หมื่นล้านบาทอยู่แล้ว และจะมีการเปิดประมูลงานก่อสร้างใหม่ๆ อีกจำนวนมาก ทั้งรถไฟฟ้าสายใหม่ๆ งานสาธารณูป โภคอื่นๆ และงานภาคเอกชน 
“STEC จะมีโอกาสได้รับงานก่อสร้างเพิ่มขึ้นอีกมาก และหากสามารถชนะงานประมูลภายใต้รัฐบาลใหม่ ก็จะดึงความเชื่อมั่นให้กลับมาได้
”ด้านราคาหุ้น STEC ปิดที่ 11.60 บาท ไม่เปลี่ยนแปลงจากวันก่อน